

**Συνάντηση στον ΚΟΑ με την Αρχή Αδειοδότησης Σταδίων**

Συνάντηση με την Αρχή Αδειοδότησης Σταδίων πραγματοποιήθηκε στα γραφεία του ΚΟΑ την Τρίτη 20 Σεπτεμβρίου. Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης υποδέχτηκε την Αρχή, μαζί με τα μέλη του ΔΣ ΚΟΑ Σωτήρη Αδάμου και Ανδρόνικο Ανδρονίκου και την λειτουργό του Οργανισμού Παναγιώτα Τάμπα.

Από την πλευρά της Αρχής Αδειοδότησης Σταδίων παρευρέθηκαν στη συνάντηση ο Πρόεδρος της Αρχής Γιώργος Καρράς, τα μέλη της Αρχής Βασίλης Γιωργαλλάς, Πασχαλίνα Μαγνήτη και Αυγή Νεοκλέους και ο πολιτικός μηχανικός της Αρχής Ιορδάνης Χιδίρογλου.

Στη συνάντηση συζητήθηκαν τα θέματα της αδειοδότησης των σταδίων, ζητήματα που αφορούν την κάρτα φιλάθλου, ενώ αναλύθηκε η κατάσταση των ανοιχτών και κλειστών γηπέδων α’ κατηγορίας, με ιδιαίτερη αναφορά στα ποδοσφαιρικά γήπεδα που χρήζουν επιδιορθώσεων. Επισημάνθηκε, τέλος, η ανάγκη για συνέχιση της στενής συνεργασίας των δύο Οργανισμών προς επίλυση των όποιων προβλημάτων παρουσιάζονται.